Hekk kif l-ewwel ġimgħat tas-sajf kienu ħafna drabi kkaraterizzati minn riħ qawwi, il-ġimgħa d-dieħla se tkun qed tistenniena sħana qawwija hekk kif il-gżejjer Maltin se jkunu qed jintlaqtu minn sħana qawwija. Bassara tat-temp qegħdin ibassru li l-ġimgħa d-dieħla t-temperatura se titla’ għal 34 grad u se tkun qed tinħass daqslikieku kienet 39 grad celcius. Dan minħabba “splużjoni” ta’ arja sħuna li se titla’ mill-Afrika ta’ Fuq.